Thisted-rytteren Susanne Sunesen vandt ædelt metal ved de paralympiske lege i Rio i det individuelle program i mesterskabsklassen i grad 3-klassen. Dermed har de danske atleter nu hivet tre medaljer i hus ved de paralympiske lege. På hesten Que Faire sikrede den nordjyske ekvipage sig konkurrencens næstbedste resultat på 72,171 procent. - Jeg er virkelig glad og lettet. Jeg fik det bare til at fungere inde på banen i dag, og at det så resulterer i en sølvmedalje, det er bare super dejligt. Og selvfølgelig skal jeg sove med medaljen - det skal man da, siger, siger Sussanne Sunesen i en pressemeddelelse. Feltets anden dansker, Annika Lykke Dalskov Risum var også tæt på at sikre sig en medalje. Hun lå på en tredjeplads med 70,122 procent, indtil svenskeren Louise Etzner Jacobsson skubbede den danske ekvipage ned på en femteplads.

Referat:
Susanne Sunesen sikrede Danmark den tredje medalje ved de paralympiske lege i Rio de Janeiro.